Portlashdan so‘ng beshinchi sinf o‘quvchisining egnidagi kiyimi yonib ketgan, bolaning o‘zi esa og‘ir jarohat olgan. Foto: Getty Images Vetnamda maktab o‘quvchisi mobil telefon portlashi oqibatida halok bo‘ldi, deb yozadi Mirror. Xabar qilinishicha, voqea onlayn-dars vaqtida, telefon quvvatlanayotgan paytda sodir bo‘lgan. Portlashdan so‘ng beshinchi sinf o‘quvchisining egnidagi kiyimi yonib ketgan, bolaning o‘zi esa og‘ir jarohat olgan. Mahalliy OAVning yozishicha, hodisa sodir bo‘lgan vaqtda u uyda yolg‘iz bo‘lgan, unga qo‘shnilar yordamga yetib kelgan. Bola shifoxonaga olib borilganidan so‘ng shifokorlarning yordamiga qaramasdan vafot etgan. Xabarda portlagan telefonning rusumi ma’lum qilinmagan.